# Apie TDE Ebook Reader 0.12.0

TDE Ebook Reader

# Apie programą TDE Ebook Reader &ReaderVersion;

TDE Ebook Reader yra FBReader TQt prievadas, programa skirta elektroninių knygų skaitymui kompiuteriuose, kuriuose yra įdiegtos Linux arba Windows operacinės sistemos. TDE Ebook Reader palaiko daugumą elektroninių knygų formatų: ePub, fb2, chm, rtf, plucker, ir t.t. Programa taip pat sugeba atidaryti elektronines knygas tiesiogiai iš archyvų zip, tar, gzip ir bzip2.

Programa TDE Ebook Reader yra platinama pagal GNU Bendros Viešosios Licenzijos (GNU BVL) sąlygas.


Kaip pradėti naudotis programa

Programa TDE Ebook Reader ieško ePub, fb2 ir OpenReader knygų kataloguose (directory) išvardintuose kortelės Biblioteka nustatymuose. Jeigu norite, kad TDE Ebook Reader žinotų kur jūsų kompiuteryje yra laikomos knygos, turite nurodyti programai kelią iki knygų katalogo. Tam tikslui atidarykite nustatymų langą paspausdami programos įrankių juostoje ir kortelės Biblioteka laukuose “Kelias prie knygos (knygų)” ir “Atsisiųstų knygų saugojimo vieta” įrašykite kelią prie knygų saugojimo vietos, pavyzdžiui:

~/Books:/media/disk1/Books

Skirtingos knygų laikymo vietos atskiriamos dvitaškiu: “:”

Tam, kad atidaryti TDE Ebook Reader biblioteką – paspauskite ženkliuką – čia galėsite išsirinkti knygą skaitymui.

Norint pridėti knygą prie TDE Ebook Reader bibliotekos, paspauskite – atsidarys knygos paieškos langas. Langas rodo paskutinės į TDE Ebook Reader biblioteką įkeltos knygos buvimo vietą. Nurodykite knygos, kurią norite skaityti TDE Ebook Reader programoje, saugojimo vietą jūsų kompiuteryje, pažymėkite knygą ir paspauskite mygtuką "Patvirtinti". Knyga bus prijungta prie TDE Ebook Reader bibliotekos ir sekantį kartą galėsite ją pasiekti spausdami TDE Ebook Reader bibliotekos ženkliuką .